№ 472-НҚ от 22.12.2021

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ № \_\_\_\_\_\_\_\_\_\_\_\_\_\_\_\_\_\_\_\_\_\_\_ Нұр-Сұлтан қаласы город Нур-Султан

**«Табиғи минералды суды қоса алғанда, қапталған ауыз судың қауіпсіздігі туралы»   
(044/2017 ЕАЭО ТР) Еуразиялық экономикалық одақтың техникалық регламентімен өзара байланысты Армения Республикасының, Беларусь Республикасының, Қырғызстан Республикасының және Ресей Федерациясының ұлттық стандарттарын Қазақстан Республикасының аумағында қолдану туралы»**

Қазақстан Республикасының 2018 жылғы 5 қазандағы № 183 «Стандарттау туралы» Заңы 27-бабының 1-тармағына, «Еуразиялық экономикалық комиссия Алқасының 2017 жылғы 5 желтоқсандағы № 164 шешіміне өзгерістер енгізу туралы» Еуразиялық экономикалық комиссия Алқасының 2020 жылғы 16 маусымдағы № 60 шешіміне сәйкес **БҰЙЫРАМЫН**:

1. Қазақстан Республикасының аумағында осы бұйрыққа қосымшаға сәйкес техникалық регламент талаптарының сақталуын қамтамасыз ету, техникалық реттеу объектілерінің техникалық регламент талаптарына сәйкестігін бағалау кезінде зерттеулер (сынақтар) және өлшемдер жүргізу мақсатында «Табиғи минералды суды қоса алғанда, қапталған ауыз судың қауіпсіздігі туралы» (044/2017 ЕАЭО ТР) Еуразиялық экономикалық одақтың техникалық регламентімен өзара байланысты Армения Республикасының, Беларусь Республикасының, Қырғызстан Республикасының және Ресей Федерациясының ұлттық стандарттары қолданылсын.
2. «Табиғи минералды суды қоса алғанда, қапталған ауыз судың қауіпсіздігі туралы» Еуразиялық экономикалық одақтың техникалық регламентімен өзара байланысты Армения Республикасының, Беларусь Республикасының, Қырғызстан Республикасының және Ресей Федерациясының ұлттық стандарттарын Қазақстан Республикасының аумағында қолдану туралы» Қазақстан Республикасы Индустрия және жаңа технологиялар министрлігі Техникалық реттеу және метрология комитеті төрағасының 2018 жылғы 29 қаңтардағы № 21-НҚ бұйрығының күші жойылды деп танылсын.

3. «Қазақстан стандарттау және метрология институты (ҚазСтандарт)» шаруашылық жүргізу құқығындағы республикалық мемлекеттік кәсіпорны стандарттарды қолдану туралы ақпаратты стандарттардың ай сайынғы ақпараттық көрсеткішінде жарияласын.

4. Осы бұйрықтың орындалуын бақылау Қазақстан Республикасы Сауда және интеграция министрлігінің Техникалық реттеу және метрология комитеті төрағасының жетекшілік ететін орынбасарына жүктелсін.

5. Осы бұйрық 2022 жылдың 1 қаңтарынан бастап күшіне енеді.

**Қазақстан Республикасы**

**Сауда және интеграция**

**министрлігі Техникалық**

**реттеу және метрология**

**комитетінің төрағасы А. Әбенов**

**Согласовано**

22.12.2021 13:06 Касымова Айгуль Камитовна

22.12.2021 14:52 Есенбекова Жанна Рашидовна

**Подписано**

22.12.2021 15:29 Абенов Арман Даулетович